Kmieni dalgħodu tħabbret il-mewt tal-President tal-Għaqda Mużikali Beland Dr Alexander Cachia Zammit magħruf ukoll bħala “It-Tabib Sandy”. F’Novembru li għadda ġie ppubblikat il-ktieb “It-Tabib Sandy” ddedikat proprju lil Dr Cachia Zammit. Huwa kellu mħabba kbira lejn il-komunità, kien politiku rispettat ħafna, ministru fi Gvernijiet Nazzjonalisti u anke parti mill-korp diplomatiku ta’ pajjiżna. F’kummenti li ta Dr Eddie Fenech Adami lil tvm.com.mt huwa ddeskriva lil Cachia Zammit bħala, “The Perfect Gentleman”. Fi tweet il-Kap tal-Partit Nazzjonalista Dr Simon Busuttil sellem il-memorja ta’ Dr Cachia Zammit u sejjaħlu bħala bniedem leali lejn il-Partit Nazzjonalista fiż-Żejtun. F’żewġ stqarrijiet separati l-Partit Nazzjonalista u l-Partit Laburista bagħtu l-kondoljonzi tagħhom għall-mewt tal-eks-Ministru Alexander Cachia Zammit. Id-dettalji tal-funerali tiegħu se jitħabbru fil-ħin li ġej. Farewell to dear Sandy Cachia Zammit, PN Żejtun stalwart and former Minister in the Gorg Borg Olivier government. pic.twitter.com/r4KQau2xdA — Simon Busuttil (@SimonBusuttil) July 30, 2014